CELEX: 62016CN0194
Language: hu
Date: 2016-04-07 00:00:00
Title: C-194/16. sz. ügy: A Riigikohus (Észtország) által 2016. április 7-én benyújtott előzetes döntéshozatal iránti kérelem – Bolagsupplysningen OÜ, Ingrid Ilsjan kontra Svensk Handel AB

13.6.2016   
            
            
               HU
            
            
               Az Európai Unió Hivatalos Lapja
            
            
               C 211/35
            
         
      A Riigikohus (Észtország) által 2016. április 7-én benyújtott előzetes döntéshozatal iránti kérelem – Bolagsupplysningen OÜ, Ingrid Ilsjan kontra Svensk Handel AB
      (C-194/16. sz. ügy)
      (2016/C 211/45)
      Az eljárás nyelve: észt
      
         A kérdést előterjesztő bíróság
      
      Riigikohus
      
         Az alapeljárás felei
      
      
         Felülvizsgálatot kérelmező felek: Bolagsupplysningen OÜ, Ingrid Ilsjan
      
         Ellenérdekű fél: Svensk Handel AB
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai parlamenti és tanácsi rendelet (1) 7. cikkének 2. pontját, hogy az a személy, akinek jogait rá vonatkozó valótlan állításoknak az interneten történő közzétételével és a rá vonatkozó hozzászólások eltávolításának elmulasztásával állítólagosan megsértették, minden olyan tagállam bírósága előtt, amelynek területén az interneten közzétett információ hozzáférhető, vagy hozzáférhető volt, az e tagállamban keletkezett kár tekintetében keresetet indíthat a valótlan állítások helyreigazítása és a jogait sértő hozzászólások eltávolítása iránt?
               
            
                  2)
               
               
                  Úgy kell-e értelmezni a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai parlamenti és tanácsi rendelet 7. cikkének 2. pontját, hogy az a jogi személy, amelynek jogait [eredeti 2. o.] állítólagosan megsértették rá vonatkozó valótlan állításoknak az interneten történő közzététele és a rá vonatkozó hozzászólások eltávolításának elmulasztása révén, az állítások helyreigazítását, a hozzászólások eltávolítására való kötelezést és a valótlan állítások interneten történő közzétételével okozott vagyoni kár megtérítését a számára okozott teljes kár tekintetében követelheti azon állam bíróságai előtt, ahol érdekeinek központja található?
               
            
                  3)
               
               
                  A második kérdésre adandó igenlő válasz esetén úgy kell-e értelmezni a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai parlamenti és tanácsi rendelet 7. cikkének 2. pontját, hogy
                  
                              —
                           
                           
                              abból kell kiindulni, hogy a jogi személy érdekeinek központja és ezzel a számára okozott kár keletkezésének helye abban a tagállamban van, ahol székhelye található, vagy
                           
                        
                              —
                           
                           
                              a jogi személy érdekei központjának és ezzel a számára okozott kár keletkezési helyének meghatározása során minden körülményt figyelembe kell venni, mint például a jogi személy székhelyét és állandó telephelyét, ügyfeleinek székhelyét és az ügyletek megkötésének módját?
                           
                        
            
         (1)  HL L 351., 1. o.